APROBACIÓN DEFINITIVA MODIFICACIÓN DA ORDENANZA FISCAL REGULADORA DA TAXA POR RECOLLIDA DE LIXO
ADMINISTRACIÓN LOCAL — Municipal — Lama, A (Ordenanzas e Regulamentos, 03/12/2020)

Acordo do Pleno do Concello de 28 de setembro de 2020 polo que se aproba definitivamente a modificación da Ordenanza fiscal reguladora da taxa por recollida de lixo. Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora da taxa por recollida de lixo, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. En uso das facultades concedidas polos artigos 133.2 e 142 da Constitución Española, e polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co disposto nos artigos 15 a 19 e 20 a 27 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, este Concello establece a taxa por recollida domiciliaria de lixo, que se rexerá pola presente Ordenanza fiscal, cuxas normas atenden ao disposto no artigo 57 do citado texto refundido da Lei Reguladora das Facendas Locais. Constitúe o feito impoñible da taxa a prestación e recepción obrigatoria do servizo de recollida de lixo domiciliario e de residuos sólidos urbanos de vivendas, aloxamentos e locais ou establecementos onde se exerza calquera actividade. A tal efecto, considéranse lixos domiciliarios e residuos sólidos urbanos, os restos e desperdicios de alimentación e dos procedentes da limpeza normal de vivendas ou establecementos. A recollida de residuos especiais, industriais e similares estará sometida ao establecido na Normativa específica reguladora. Son suxeitos pasivos desta taxa, todas as persoas físicas ou xurídicas e as entidades, que ocupen ou utilicen as vivendas e locais situados nos lugares, prazas, rúas ou vías publicas nos que se preste o servizo, xa sexa a título de propietario ou de usufrutuario, arrendatario ou incluso de precario. Terá a consideración de suxeito pasivo substituto do contribuínte, o propietario das vivendas ou locais, que poderá repercutir, no seu caso, as cotas satisfeitas sobre os usuarios de aquelas, beneficiarios do servizo. Responderán da débeda tributaria os debedores principais xunto a outras persoas ou entidades. A estes efectos consideraranse debedores principais os obrigados tributarios do apartado 2 do artigo 35 da Lei 58/2003, de 17 de decembro, Xeral Tributaria. Salvo precepto legal expreso no contrario, a responsabilidade será sempre subsidiaria. En relación á responsabilidade solidaria e subsidiaria da débeda tributaria estarase ao establecido nos artigos 42 e 43, respectivamente, da Lei 58/2003, de 17 de decembro, Xeral Tributaria. A cota tributaria anual será: A) Centro Urbano (parroquia da Lama): — Vivenda/ano: 62,00 € — Local comercial/ano: 91,00 € B) Rural (resto das parroquias do Municipio) — Vivenda/ano: 59,00 € — Local comercial/ano: 66,90 € C) Establecementos de categoría especial (Centro Penitenciario da Lama) — Anual: 133.000,00 € D) Establecementos hoteleiros e casas rurais: — De dúas ou máis estrelas ou asimilados/ano: 244,40 € — De menos de dúas estrelas ou asimilados/ano: 130,81 € O servizo extraordinario e ocasional de recollida de residuos sólidos urbanos, previa petición do interesado ou orde da Alcaldía por motivos de interese público, facturarase a custo do mesmo.1.- Devengarase a taxa e nace a obriga de contribuír desde o momento no que se inicie a prestación do servizo, entendéndose iniciada, dada a natureza de recepción obrigatoria do mesmo, cando estea establecido e en funcionamento o servizo municipal de recollida domiciliaria de lixos nas rúas ou lugares onde figuren as vivendas ou locais utilizados polos contribuíntes suxeitos á taxa.2.- Establecido e en funcionamento o referido servizo, as cotas devengarase o primeiro día de cada ano natural. No caso de primeiro establecemento, a taxa devengarase o primeiro día do trimestre seguinte. Dentro dos trinta días hábiles seguintes á data no que se devengue por vez primeira a taxa, os suxeitos pasivos formalizarán a súa inscrición na matrícula, presentando ao efecto a correspondente declaración de alta e ingresando ao mesmo tempo a cota do primeiro trimestre. Nos tributos de cobro periódico por recibo, unha vez notificada a liquidación correspondente á alta na respectiva matrícula, poderán notificarse colectivamente as sucesivas liquidacións por medio de edictos que así o advirtan. No obstante, cando se verifique por parte do servizo administrativo correspondente que a vivenda pode ser habitada, procederase de oficio a dar de alta a vivenda no correspondente Padrón, sen prexuízo de que se poida instruír expediente de infraccións tributarias. Cando se coñeza, xa de oficio o por comunicación dos interesados, calquera variación dos datos figurados na matrícula, levaranse a cabo nesta as modificacións correspondentes, que causarán efectos a partir do período de cobranza seguinte ao da data en que se teña efectuado a declaración. O cobro das cotas efectuarase anualmente por medio de recibo derivado da matrícula, en período voluntario durante os dous meses naturais completos seguintes á data de expedición do recibo. Transcorrido dito período procederase ao cobro das cotas en vía de apremio. A prestación do servizo comprenderá a recollida de lixos na porta da rúa da fachada dos edificios, ou no lugar que previamente se sinale, e a súa cargo nos vehículos correspondentes. A tal efecto, os usuarios veñen obrigados a depositar previamente os lixos no correspondente lugar, en recipientes adecuados e no horario que se determine. En todo o referente ás infraccións e sancións, será de aplicación a Lei 58/2003, de 17 de decembro, Xeral Tributaria, en concreto os artigos 181 e seguintes, e as disposicións que a desenvolvan. A presente Ordenanza Fiscal modificada, entrará en vigor o mesmo día da súa publicación no Boletín Oficial da Provincia e será de aplicación a partir do día un de xaneiro de 2022, permanecendo en vigor ata a súa modificación ou derrogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. A Lama na data sinalada na marxe O Alcalde – Jorge Canda Martínez (Documento asinado electrónicamente)